ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
22 ต.ค. 2558

สรุปภาวะตลาดภาคเช้า : SET แกว่งแคบ – SET ยังแกว่งตัวแคบ และตลาดขาดปัจจัยหนุน โดยตัวหลักๆหากไม่มีประเด็นเฉพาะตัว จะเคลื่อนไหวแคบๆ ที่โดดเด่นยังเป็นหุ้นขนาดกลางและเล็ก ตามแรงเก็งกำไรด้วยสัญญาณทางเทคนิค หรือบางตัวมีปัจจัยโดดเด่นเฉพาะตัวก็จะเคลื่อนไหวในแดนบวกได้ ทั้งนี้ SET ปิดตลาดภาคเช้าที่ระดับ 1415.09 จุด, -0.71 จุด ด้วยมูลค่าซื้อขายที่ระดับ 1.6 หมื่นลบ. กลุ่มหลัก ICT ประคองตลาด ปิดบวก +0.8% ส่วนพลังงานและแบงก์ ปิดลบเล็กน้อยที่ -0.4% และ -0.2% ตามลำดับ ด้านตลาดภูมิภาคส่วนใหญ่แกว่งแคบโดยบวกลบคละเคล้า
กลยุทธ์ที่แนะนำ :ช่วงบ่าย: คาดยังแกว่งตัวแคบ หรืออ่อนตัวลงบ้าง โดยหากต่ำกว่า 1412-1410 จุด จะเป็นสัญญาณลบระยะสั้น และมีแนวรับถัดไปที่ 1400 จุด ซึ่งอาจมีแรงขาย เนื่องด้วยเป็นวันทำการสุดท้ายของ SET ในสัปดาห์นี้ ขณะที่ตลาดต่างประเทศเปิดทำการพรุ่งนี้ต่อ ส่วนมุมมองเรา คาดตลาดสัปดาห์หน้าทิศทางจะมีทิศทางชัดเจนขึ้น หลังมีหลายปัจจัยเข้ามามีอิทธิพลต่อตลาด อาทิ 1) ประชุมพรรคคอมมิวนิสต์จีน 2) ประชุมเฟด และ 3) ประชุม BoJ กลยุทธ์ ซื้อขายเก็งกำไร แต่หาก SET ต่ำกว่า 1412 จุด ควรขายลดพอร์ตบ้าง ทั้งนี้ หุ้นแนะนำตามสัญญาณเทคนิค ได้แก่ NUSA (รับ 1.09 ต้าน 1.17 Cut 1.06) และ SMPC (รับ 5.70 ต้าน 6.20 Cut 5.60)